মেসির ৭০০ গোলের রাতে বার্সার হতাশা - ডেইলি পড়ুন
মেসির ৭০০ গোলের রাতে বার্সার হতাশা
৬৯৯ গোলকে ৭০০ গোলে টেনে নিতে ৪ ম্যাচ অপেক্ষা করতে হলো বার্সেলোনার মহাতারকা লিওনেল মেসিকে। অবশেষে কাঙ্ক্ষিত সেই গোল এলেও হতাশায় ভাসতে হলো লা লিগার বর্তমান চ্যাম্পিয়নদের। মঙ্গলবার (৩০ জুন) রাতে ঘরের মাঠে অ্যাতলেটিকো মাদ্রিদের সঙ্গে ড্র করার ফলে লা লিগার শিরোপা অনেকটাই দূরে সরে গেল সেতিয়েনের শিষ্যদের কাছ থেকে।
৩৩ ম্যাচ শেষে বার্সার সংগ্রহ ৭০ পয়েন্ট। টেবিলের শীর্ষে থাকা রিয়াল মাদ্রিদের সংগ্রহ ৩২ ম্যাচ থেকে ৭১ পয়েন্ট।
ম্যাচের ১১ মিনিটের মাথায় এগিয়ে গিয়েছিলো স্বাগতিকরা। মেসির কর্নার কিক দিয়োগো কস্তার পায়ে লেগে অ্যাতলেটিকো মাদ্রিদের জালে জড়ালে এগিয়ে যায় বার্সেলোনা। সাউল নিগোয়েজ ম্যাচের ১৯ মিনিটে পেনাল্টি থেকে গোল করে দলকে সমতায় ফেরান।
দ্বিতীয়ার্ধের ৫০ মিনিটে নিজের ৭০০তম গোলের দেখা পান লিওনেল মেসি। বার্সা এগিয়ে যায় ২-১ ব্যবধানে। এতেও শেষ রক্ষা হয়নি। ম্যাচের ৬২ মিনিটে আবারও পেনাল্টি পায় অ্যাতলেটিকো। দলকে সমতায় ফেরান সেই সাউলই।
পূর্ববর্তী নিবন্ধব্লাড প্রেসার লো হলে যা করবেন
পরবর্তী নিবন্ধফেসবুক থেকে মুখ ফিরিয়ে নিলো মাইক্রোসফট